**Основе педагогије са дидактиком**

**-програм-**

Наставник: Лидија Радуловић, [liradulo@f.bg.ac.rs](mailto:liradulo@f.bg.ac.rs)

Сарадник: Јелена Медар

Статус предмета:изборни Број ЕСПБ:6

Услов:извршене предиспитне обавезе на премету*Психологија за наставнике.*

**Циљ предмета:** разумевање педагошких проблема у светлу савремених захтева професије наставник као основа даљег развијања наставничких компетенција.

**Очекује се да ће радом на предмету студенти:**

**-**научити да исправно користе педагошку терминологију, разумеју основне педагошке појмове и могу да интерпретирају значење научних сазнања у реалним васпитно-образовним ситуацијама;

-разумеју сложеност професије наставник и улоге наставника у школи;

**-**познају савремене моделе наставе;

-имају основна знања о планирању, реализацији и евалуацији наставе и образовања;

-разумеју значај и раде на развијању вештина и ставова значајних за рад наставника.

**Садржај предмета**

Основни педагошки појмови: Педагогија и педагошке дисциплине. Проблеми у дефинисању и разумевању васпитања. Васпитање и сродни појмови: образовање, настава, социјализација, културација, индоктринација... Васпитање у друштвеном контексту. Функције васпитања. Могућности васпитања. Савремене педагошке теорије и концепције васпитања и образовања. Школа као заједница која учи. Партиципација ученика у раду школе. Образовање одраслих као цивилизацијска потреба и концепт целоживотног образовања.

Професија наставник: Положај и улоге наставника у наставном процесу и школској институцији. Концепције образовања и улоге наставника. Сарадња наставника са ученицима, родитељима, колегама... Компетенције наставника. Наставник као рефлексивни практичар. Професионални развој наставника.

Савремени приступи настави: Настава као процес сазнавања / поучавања и учења. Школски неуспех као изазов настави: тезе о интелектуалном хендикепу, културном хендикепу, културној различитости. Савремене концепције наставе.

Планирање и програмирање васпитно-образовног процесa: Различити приступи програмирању и структура програма. Однос програмирања и планирања. Елементи за анализу програма. Наставни план и програм као документи у нашем школском систему. Програм као модел, скривени програм и реални програм.

Планирање и припрема наставника за час: Оријентације у избору циљева. Избор наставних садржаја, метода и начина организације наставе, начина евалуације.

**Методе извођења наставе:** предавања, дискусије и дебате, образовне радионице, решавање проблема у симулираним ситуацијама, играње улога, анализе текстова и докумената, међусобно подучавање, анализе случаја, истраживања студената... **Практичне активности:** Анализа часова у пракси

**Обавезе студената и начин оцењивања:**

|  |  |
| --- | --- |
| **Предиспитне обавезе** | **поени** |
| Активност у настави  (учешће у групном раду, дискусијама, дебатама, решавање индивидуалних и групних задатака, припрема за часове) | **10** |
| Први предиспитни задатак- речник | **15** |
| Други предиспитни задатак- Анализа часа | **15** |
| **Испитне обавезе:** |  |
| 2 колоквијума или писани испит | **60** |

**Резервне активности:**

* разговор о писаном испиту, портфолиу и анализи часа (не доноси нове бодове, већ представља могућност провере и допуне)
* портфолиo (максимум 10).

**Литература:**

1. Брунер, Џ. (2000), Модели ума и педагошки модели, *Култура образовања*, Загреб:Едука, 64-74.
2. Гудјонс, Х. (1994), *Педагогија, Темељна знања*, Загреб: Едука, 17-24, 143-148, 160-165.
3. Хавелка, Н, Хебиб, Е., Бауцал,А. (2003), *Оцењивање за развој ученика*, Београд: Министарство просвете о спорта РС, 12-16, 24-29.
4. Хебиб, Е., Радуловић, Л. (2000), Могућности остваривања сарадње наставника и стучних сарадника, Београд: *Настава и васпитање* (3), 326-339.
5. Хебиб, Е., Радуловић, Л. (2001), Дечја партиципација у школи, Београд: *Учитељ*, 71-72, 126-135.
6. Кипер, Х., Мишке, В. (2008), *Увод у опћу дидактику*, Загред: Едука, 15-35.
7. Кирјацоу, (2001), *Темељна наставна умијећа*, Загреб: Едука,13-33, 181-204.
8. ОЕЦД (2010), *Политике образовања и усавршавања: Наставници су битни*, Београд: ОЕЦД и Министарство просвете, 139-146,178-180, 188-193.
9. Пешић, М. (1991), Планирање, праћење и евалуација сопственог рада, *Учитељ у пракси*, Београд, 227-245.
10. Радуловић, Л. (2011), *Образовање наставника за рефлексивну праксу*, Београд: Филозофски факултет, 19-26.
11. Радуловић, Л. (2016), Слике о наставнику између модерне и постмодерне (36-46, 46-52, 59-64, 64-70, 70-78)
12. Stančić, M., M. Mitrović & L. Radulović (2013). From glorifying method toward post-method stance: Searching for quality of teaching/learning; in M. Despotović & E. Hebib (Eds.), *Contemporary issues of education quality* (p.41-55). Belgrade: University of Belgrade, Faculty of Philosophy, Institute for Pedagogy and Andragogy; Pécs: University of Pécs, Faculty of Adult Education and HRD. [превод текста]
13. Терхарт,Е. (2001), *Методе поучавања и учења*, Загреб: Едука, 147-172, 182-189
14. Трнавац, Н., Ђорђевић, Ј. (2010), *Педагогија*, Научна КМД, стр. 323-327, 395-399.
15. *Приручни материјал који студенти добију током наставе.*